పియా బాజ్‌పాయ్

పియా బాజ్‌పాయ్‌ (ఆంగ్లం: Pia Bajpiee; జననం 1993 డిసెంబరు 22) ఒక భారతీయ నటి, మోడల్. ఆమె ప్రధానంగా బాలీవుడ్, కోలీవుడ్ చిత్రాలలో కనిపిస్తుంది. వెంకట్ ప్రభు కామెడీ చిత్రం గోవా (2010)లో రోషిణిగా, కె.వి.ఆనంద్ పొలిటికల్ థ్రిల్లర్ మూవీ కో (2011)లో సరోగా ఆమె తన నటనకు ప్రసిద్ధి చెందింది. కో తెలుగులోనూ రంగం అనే పేరుతో అనువాద చిత్రంగా విడుదలై విజయం సాధించింది.

 ప్రారంభ జీవితం 
ఆమె ఉత్తర ప్రదేశ్ రాష్ట్రంలోని ఎటావాలో 1993 డిసెంబరు 22న జన్మించింది. అక్కడే విద్యాభ్యాసం చేసిన ఆమె కంప్యూటర్ కోర్సులు చదివేందుకు ఢిల్లీకి మారింది. ఆమె నిర్ణయాన్ని తల్లిదండ్రులు వ్యతిరేకించినప్పటికీ, ఆమె కంప్యూటర్ సైన్స్‌లో డిప్లొమా పూర్తిచేసింది. అక్కడ, ఆమె రిసెప్షనిస్ట్‌గా, ట్యూటర్‌గా పనిచేయడం ఆరంభించింది. అయితే, ఈ ఉద్యోగాలు ఆమెను అశాంతికి గురిచేసాయి. ఇక, ఆమె తన సొంత డబ్బుతో ముంబైకి మకాం మార్చి సీరియల్స్‌కు డబ్బింగ్ ఆర్టిస్ట్‌గా కెరీర్ తిరిగి ప్రారంభించింది. ఆ తరువాత, ఆమె ప్రింట్ మీడియా యాడ్స్, వాణిజ్య ప్రకటనలు, మ్యూజిక్ వీడియోలలో మోడలింగ్‌ చేసింది. ఆమె ప్రముఖ నటుడు, అమితాబ్ బచ్చన్, క్రికెటర్ మహేంద్ర సింగ్ ధోనీలతో కలిసి క్యాడ్‌బరీ(Cadbury) వాణిజ్య ప్రకటనలో నటించింది. ప్రముఖ సినీ దర్శకుడు ప్రియదర్శన్ దర్శకత్వం వహించిన ఒక వాణిజ్య ప్రకటనలో నటించిన ఆమెకు సినిమాల్లోకి ప్రవేశించడానికి అవకాశం వచ్చింది.

 కెరీర్ 
పియా బాజ్‌పాయ్ వాణిజ్య ప్రకటనలో కనిపించిన తర్వాత, ప్రియదర్శన్ ఆమెకు తన తమిళ చిత్రంలో అవకాశాన్ని ఇచ్చాడు. ఇది కామెడీ చిత్రం, పోయి సొల్ల పోరోమ్ (2008), ఎ. ఎల్. విజయ్ దర్శకత్వం వహించగా, కార్తీక్ కుమార్, నాజర్ కీలక పాత్రల్లో నటించారు. విడుదలైన తర్వాత ఈ చిత్రం విమర్శకుల ప్రశంసలు, అనుకూలమైన సమీక్షలను గెలుచుకుంది. ఆమె "బబ్లీ అండ్ ఛీరీ"గా వెలిగిపోయింది. ఆమె రాజు సుందరం ఏగన్‌లో కళాశాల విద్యార్థిగా నటించింది, ఈ చిత్రంలో ఆమె అజిత్ కుమార్, నయనతార, నవదీప్‌లతో కలిసి నటించింది. 2004 నాటి హిందీ చిత్రం మై హూ నా రీమేక్ ఇది. 2009లో, ఆమె తక్కువ బడ్జెట్ తెలుగు చిత్రం, నిన్ను కలిశాకలో నటించింది.

గోవా చిత్రం ఆమెకు పెద్ద బ్రేక్‌గా నిలిచింది. అందులో గోవా అమ్మాయి రోషిణి పాత్రను పోషించినందుకు ఆమె విమర్శకుల ప్రశంసలు పొందింది. ఇందులోని ఆమె నటించిన పాట "ఇధు వరై" అవార్డు గెలుచుకుంది. దర్శకుడు విజయ్ సహాయంతో, ఆమె సిద్ధార్థ్ చంద్రశేఖర్ కామెడీ బలే పాండియా (2010)లో విష్ణు విశాల్ తో కలిసి ప్రధాన పాత్రలో పోషించింది. ఇది, ఆమె ప్రధాన కథానాయికగా మొదటి అతిపెద్ద విజయం.

ఆమె నటించిన మరో చిత్రం కె. వి. ఆనంద్ పొలిటికల్ థ్రిల్లర్ కో, ఇందులో ఆమె జీవా, కార్తికా నాయర్, అజ్మల్ అమీర్ లతో పాటు సరస్వతి అనే పాత్రికేయ పాత్ర పోషించింది. ఈ చిత్రం వాణిజ్యపరమైన విజయంతో పాటు విమర్శకుల ప్రశంసలు అందుకుంది. మరీ ముఖ్యంగా, ఆమె నటనకు ప్రత్యేక ప్రశంసలు లభించాయి. ఆమె మొదటి మలయాళ భాషా చిత్రం మాస్టర్స్ (2012) పృథ్వీరాజ్ సరసన నటించింది. లక్ష్మీ రామకృష్ణన్ దర్శకత్వం వహించిన తమిళ చిత్రం నెరుంగి వా ముత్తమీదతేలో ఆమె కథానాయిక పాత్ర పోషించింది.

 ఫిల్మోగ్రఫీ 
సంవత్సరంసినిమాపాత్రభాషనోట్స్మూలాలు2008పోయి సొల్ల పోరంఅమృతతమిళంతొలి తమిళ చిత్రంఏగన్పూజతమిళం2009నిన్ను కలిశాకబిందుతెలుగుతొలి తెలుగు సినిమా2010గోవారోషిణితమిళంబలే పాండియావైష్ణవితమిళం2011కోసరస్వతి (సారో)తమిళంఉత్తమ సహాయ నటిగా విజయ్ అవార్డు
- నామినేట్ చేయబడింది2012మాస్టర్స్దక్షమలయాళంతొలి మలయాళ చిత్రంసత్తమ్ ఓరు ఇరుత్తరైజెస్సామిన్తమిళం2013బ్యాక్‌బెంచ్ స్టూడెంట్చైత్రతెలుగుదళంశృతితెలుగు2014కూట్టంశృతితమిళంనెఱుంగి వా ముత్తమీదతేమాయతమిళంఆమయుం ముయలుంథమరామలయాళంముంబై ఢిల్లీ ముంబైపియాహిందీ2015X: పాస్ట్ ఈజ్ ప్రజెంట్షిరీన్ఆంగ్ల2016లాల్ రంగ్పూనమ్ శర్మహిందీతొలి హిందీ చిత్రం2016ది వర్జిన్స్అనికాహిందీషార్ట్ ఫిల్మ్2018మీర్జా జూలియట్జూలీహిందీఅభియుం అనువుంఅనుతమిళంద్విభాషా చిత్రంఅభియుడే కదా అనువింటెయుంమలయాళం2023లాస్ట్అంకితా చౌహాన్హిందీ

 మూలాలు 

వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:1993 జననాలు
వర్గం:జీవిస్తున్న ప్రజలు